open-index/open-wikipedia-markdown huggingface dataset:
Graféma

**Graféma** môže byť:
*v širšom zmysle: 
**najmenšia funkčná jednotka písma (bez ohľadu na to, na ktorej štruktúrnej úrovni jazyka písmový systém funguje), t.j. v slovnom písme logogram, v slabičnom písme znak slabiky a v segmentálnom (t.j. hláskovom/abecednom) písme písmeno, digraf a pod., grafémy sú aj číslice, interpunkčné znamienka, diakritické znamienka a pod.
**najmenšia dištinktívna jednotka písmového systému niektorého konkrétneho jazyka...graféma nemá fyzickú identitu, ale je abstrakciou založenou na rôznych tvaroch písaných znakov a ich distribúcii v rámci daného systému. Tieto rôzne varianty, napr. spájané a tlačené tvary písmen M, m, kurzívované m, M atď. v abecednom písmovom systéme, sú všetko alografmi grafémy /m/. (Alograf je jeden variant zo skupiny variantov grafémy alebo písaného znaku; väčšinou sa vzťahuje na rôzne tvary písmen a interpunkčné znamienka, napr. malé písmeno, veľké písmo, kurzíva, tlačené atď.)
*v užšom zmysle: 
**najmenšia funkčná jednotka segmentálneho (teda hláskového/abecedného) písma, napr. písmeno, digraf atď. 
**základná jednotka grafického systému na zachytenie hlások, korešpondujúca [sama alebo v skupine] s fonémou, čiže písmeno v pravom zmysle slova (napr. na zachytenie fonémy  sa v slovenčine používa digraf ch, teda kombinácia dvoch grafém [všimnúť si, že v predchádzajúcej definícii je digraf chápaný ako jedna graféma]) 
**abstraktný typ písmena a jeho pozícia v danej písmovej sústave (je to termín analogický ku fonéme... chápanej ako skupina podobných zvukov reči) 

Termín je myslený ako jazyková a (najmä v užšom zmysle slova graféma aj) obsahová analógia k termínu fonéma.  V širšom zmysle je pojem graféma odchylný od vzorového pojmu fonéma v tom zmysle, že sa nevzťahuje len na písma zamerané na zápis "zvukov", v užšom zmysle je pojem graféma naopak závislý od pojmu fonéma.

V jazykovede sa grafémy spravidla píšu do špicatých zátvoriek (teda ).

## Referencie

## Pozri aj
*znak (písmo)
*písmeno

## Externé odkazy
* Kohrt, Manfred. 1986. The term ‘grapheme’ in the history and theory of linguistics. In: Gerhard Augst (ed.), New Trends in Graphemics and Orthography. Berlin: de Gruyter, 80–96. čiastočne dostupné onlin: http://books.google.sk/books?id=Q00RYj5e1tkC&pg=PA80&lpg=PA80&dq=%22The+term+%E2%80%98grapheme%E2%80%99+in+the+history+and+theory+of+linguistics%22&source=bl&ots=i31hoMi4DB&sig=110o2jNFu-udKOXGiYrOnAFl6Cw&hl=sk&sa=X&ei=qtSNT42ANMrV0QWcvL3iDA&ved=0CCIQ6AEwAA#v=onepage&q=%22The%20term%20%E2%80%98grapheme%E2%80%99%20in%20the%20history%20and%20theory%20of%20linguistics%22&f=false
*http://sazba.cz/typoglosy/1.pdf
*http://www.uvp5.univ-paris5.fr/TFL/Ac/AffFicheT.asp?CleFiche=2007&Org=QUTH

Kategória:Písmo
Šafran

**Šafran** (*Crocus* L.) alebo skôr ľudovo **krókus** je rod rastlín z čeľade kosatcovité (*Iridaceae*). 

## Systematika (po latinsky)
1. podrod Crocus

:A. časť Crocus
::séria Kotschyani  
::: *[[Crocus autranii]]*
::: *[[Crocus gilanicus]]* 
::: *[[Crocus karduchorum]]*
::: *[[Crocus kotschyanus]]* 
::: *[[Crocus ochroleucus]]*
::: *[[Crocus scharojanii]]*
::: *[[Crocus vallicola]]*

::séria Longiflori

::: *[[Crocus goulimyi]]*
::: *[[Crocus longiflorus]]*
::: *[[Crocus medius]]*
::: *[[Crocus niveus]]*
::: *[[Crocus serotinus]]* 

::séria Scardici  
::: *[[Crocus pelistericus]]*
::: *[[Crocus scardicus]]*

::séria Verni  

::: *[[Crocus baytopiorum]]*
::: *[[Crocus etruscus]]*
::: *[[Crocus kosaninii]]*
::: *[[Crocus tommasinianus]]* 
::: *[[Crocus vernus]]* (Šafran jarný)

::séria Versicolores  
::: *[[Crocus cambessedesii]]*
::: *[[Crocus corsicus]]*
::: *[[Crocus imperati]]*
::: *[[Crocus malyi]]*
::: *[[Crocus minimus]]*
::: *[[Crocus versicolor]]* 
::séria Crocus 
::: *[[Crocus asumaniae]]*
::: *[[Crocus cartwrightianus]]*
::: *[[Crocus sativus]]* (Šafran siaty)
::: *[[Crocus hadriaticus]]*
::: *[[Crocus mathewii]]* 
::: *[[Crocus moabiticus]]*
::: *[[Crocus oreocreticus]]*
::: *[[Crocus pallasii]]*
::: *[[Crocus thomasii]]*

:B. časť Nudiscapus

::séria Aleppici 
::: *[[Crocus aleppicus]]*
::: *[[Crocus boulosii]]*
::: *[[Crocus veneris]]*
::: *[[Crocus saris]]*
::séria Biflori  
::: *[[Crocus adanensis]]*
::: *[[Crocus aerius]]*
::: *[[Crocus almehensis]]*
::: *[[Crocus biflorus]]*
::: *[[Crocus caspius]]*
::: *[[Crocus chrysanthus]]*
::: *[[Crocus cyprius]]*
::: *[[Crocus danfordiae]]*
::: *[[Crocus hartmannianus]]*
::: *[[Crocus kerndorffiorum]]*
::: *[[Crocus leichtlinii]]* 
::: *[[Crocus paschei]]*
::: *[[Crocus pestalozzae]]*
::: *[[Crocus wattiorum]]*

::séria Carpetani  
::: *[[Crocus carpetanus]]*
::: *[[Crocus nevadensis]]*

::séria Flavi 
::: *[[Crocus antalyensis]]*
::: *[[Crocus candidus]]*
::: *[[Crocus flavus]]*
::: *[[Crocus graveolens]]*
::: *[[Crocus hyemalis]]*
::: *[[Crocus olivieri]]*
::: *[[Crocus vitellinus]]*

::séria Intertexti 
::: *[[Crocus fleischeri]]*

::séria Laevigatae 
::: *[[Crocus boryi]]*
::: *[[Crocus laevigatus]]*
::: *[[Crocus tournefortii]]*

::séria Orientales 
::: *[[Crocus alatavicus]]*
::: *[[Crocus korolkowii]]* 
::: *[[Crocus michelsonii]]*

::séria Reticulati
::: *[[Crocus abantensis]]*
::: *[[Crocus ancyrensis]]*
::: *[[Crocus angustifolius]]*
::: *[[Crocus cancellatus]]*
::: *[[Crocus cvijicii]]*
::: *[[Crocus dalmaticus]]*
::: *[[Crocus gargaricus]]*
::: *[[Crocus hermoneus]]*
::: *[[Crocus reticulatus]]*
::: *[[Crocus robertianus]]*
::: *[[Crocus rujanensis]]*
::: *[[Crocus sieberi]]* 
::: *[[Crocus sieheanus]]*

::séria Speciosi 
::: *[[Crocus speciosus]]* 
::: *[[Crocus pulchellus]]* 

2. podrod Crociris 
:: *[[Crocus banaticus]]*

## Iné projekty

## Zdroj

Kategória:Kosatcovité
Kategória:Cibuľoviny
Kategória:Koreniny
Patrick Lalime

**Patrick Lalime** (* 7. júl 1974, Saint-Bonaventure, Quebec, Kanada) je kanadský hokejový hráč, hrajúci na pozícii brankára.
 
Patrick Lalime začal svoju kariéru v NHL v tíme Pittsburgh Penguins, ktorému sa mal stať oporou na niekoľko rokov, no vedenie Pittsburghu sa rozhodlo inak a výmenou poslalo Patricka do tímu Ottawa Senators, kde prežil zatiaľ najúspešnejšiu časť svojej odohranej kariéry na brankárskom poste v NHL. Ottawa Senators sa mu stala po tri sezóny (2001-02, 02-03, 03-04) miestom, kde naplno uplatňoval svoj talent. Udržal pri každej sezóne priemer utŕžených gólov pod 2,5 a mal úspešnosť vyššiu ako 90 %. Predovšetkým vďaka nemu sa Ottawe podarilo vyhrať prezidentskú trofej a udržať solídny postup pri play-off, kde proti favorizovanému súperovi Philadelphii Flyers trikrát vychytal nulu. V sezóne 03-04 však proti Torontu vyhorel a Ottawa sa rozhodla angažovať brankára Dominika Hašeka. (Ten síce zvládol svoju situáciu viac než dobre, ale jeho zotrvanie v tíme bolo krátke a ottawskí fanúšikovia spomínajú na časy, keď v bráne stál Lalime). Stal sa jedným z propagátorov chytania štýlu „butterfly“-motýlik. Po tejto sezóne bol angažovaný v tíme St. Louis Blues, ktorí s ním počítali s akousi záchranou do budúcich rokov, no Patrick zrejme horšie niesol svoj nútený odchod z Ottawy a nepodával dostatočné výkony a s priemerom viac ako tri góly za zápas nakoniec uvoľnil miesto prvého brankára pre Curtisa Sanforda. Nasledujúcu sezónu bol angažovaný tímom Chicago Blackhawks, kde mal sekundovať ruskému brankárovi Nikolajovi Chabibulinovi, ale pri posilňovaní sa zranil, podstúpil operáciu a v sezóne 06/07 po dôkladnej rehabilitácii zatiaľ osvedčoval svoje umenie na farme v Norfolk Admirals.

Kategória:Kanadskí hokejisti
Kategória:Kanadskí hokejoví brankári
Kategória:Brankári v NHL
Kategória:Hráči Pittsburgh Penguins
Kategória:Hráči Ottawa Senators
Kategória:Hráči St. Louis Blues
Kategória:Hráči Chicago Blackhawks
Kategória:Osobnosti z Quebecu
Kategória:Brankári Ottawa Senators
Kategória:Brankári Pittsburgh Penguins
Kategória:Brankári St. Louis Blues
Kategória:Brankári Buffalo Sabres
Kategória:Brankári Chicago Blackhawks
Koro (ostrov)

**Koro** je menší (16 × ) ostrov sulkanického pôvodu, patriaci pod správu Fidži. Ostrov má tvar žraločieho zubu a nachádza sa medzi ostrovmi Viti Levu a Vanua Levu. Je trvalo obývaný, v roku 2007 na ňom žilo približne 4 500 obyvateľov.

Chrbát ostrova tvorí reťaz prevažne bazaltových troskových kužeľov s vekom neskorý pleistocén až holocén. Utuhnuté lávy tvoria ploché plató v centrálnej časti ostrova.

## Iné projekty

## Externé odkazy
* www.volcano.si.edu – ostrov Koro na Global Volcanism Program 

Kategória:Ostrovy Fidži
Kategória:Sopky Fidži
Kategória:Štítové vulkány
Operácia Rolling Thunder

**Operácia Rolling Thunder** bol názov pre postupné a dlhotrvajúce vzdušné bombardovanie Severného Vietnamu jednotkami americkej 2. leteckej divízie (neskôr 7. Air Force), amerického námorníctva a leteckých síl Južného Vietnamu od 2. marca 1965 do 1. novembra 1968 počas Vietnamskej vojny.

Operácia mala vytýčené štyri ciele (ktoré sa postupne vyvíjali):
* Pozdvihnúť upadajúcu morálku režimu v Saigone
* Prinútiť Severný Vietnam, aby prestal podporovať povstalcov v Južnom Vietname
* Zničiť severovietnamskú infraštruktúru, priemysel a protivzdušnú obranu
* Zadržať vlnu partizánov a materiálnej pomoci do Južného Vietnamu
Tieto ciele sa však ukázali byť náročnou úlohou: jednak pre obmedzenia vyplývajúce z politiky Studenej vojny, ale aj kvôli vojenskej pomoci, ktorú Severnému Vietnamu poskytovali jeho spojenci: Sovietsky zväz a Čína.

Rolling Thunder sa stala najintenzívnejšou vzdušno-pozemnou bitkou počas obdobia Studenej vojny a je prirovnávaná k bombardovaniu nacistického Nemecka počas druhej svetovej vojny. Vďaka pomoci svojich spojencov dokázal Severný Vietnam vytvoriť veľmi účinnú kombináciu pozemnej protivzdušnej obrany, výborne dopĺňanú jeho leteckými jednotkami. Po jednej z najdlhších misií v histórií letectva vôbec sa Operácia Rolling Thunder ukázala byť strategickým zlyhaním armády Spojených štátov, pretože nedosiahla žiaden zo svojich cieľov. Odvetné nálety operácie Rolling Thunder spolu s neskoršími leteckými operáciami od novembra 1968 do apríla 1972 možno považovať za najdlhšiu ozbrojenú leteckú kampaň v histórii. Laos, Kambodža a Vietnam patria medzi najintenzívnejšie bombardované oblasti v dejinách.

## Referencie

## Externé odkazy
* Bibliography: Operation Rolling Thunder

## Zdroj
* 

Kategória:Vietnamská vojna
Kategória:Bitky vietnamskej vojny
Kategória:Strategické bombardovanie
Nelly Furtado

**Nelly Kim Furtadová** (* 2. december 1978, Victoria, Britská Kolumbia) je kanadská speváčka, textárka, skladateľka a herečka portugalského pôvodu. Celosvetovo predala viac, ako 50 miliónov albumov. Furtadová vyrástla vo Victorii, hlavnom meste štátu Britská Kolumbia v Kanade a v súčasnosti žije v Toronte.

Nelly sa stala slávnou v roku 2000 po vydaní jej debutového albumu *[[Whoa, Nelly!]]*, na ktorom sa nachádzala aj jej prvá skladba ocenená cenou Grammy Award, *[[I'm Like a Bird]]*. Potom, ako sa stala mamou a vydala menej komerčne úspešný album *[[Folklore]]* (2003), sa vrátila na výslnie v roku 2006 s vydaním albumu *[[Loose (album Nelly Furtado)|Loose]]* a hitmi, ktoré na ňom boli ako *[[Promiscuous]]*, *[[Maneater]]*, *[[All Good Things (Come to an End)]]* a *[[Say It Right]]*.

V roku 2009 vydala Furtadová jej prvý celo-španielsky album *[[Mi Plan]]*, na ktorom sa nachádza jej prvý number-one-hit v hitparáde Billboard Hot Latin Tracks, *[[Manos al Aire]]*, ktorý zotrval na jej čele celé 4 týždne.

Speváčka je známa svojím experimentovaním s rôznymi hudobnými nástrojmi, zvukmi, žánrami, hudobnými štýlmi a jazykmi. Táto rôznorodosť bola ovplyvnená jej širokou hudobnou chuťou a jej záujmom o rôzne kultúry.

## Diskografia

### Štúdiové albumy
* *[[Whoa, Nelly!]]* (2000)
* *[[Folklore]]* (2003)
* *[[Loose (album Nelly Furtado)|Loose]]* (2006)
* *[[Mi Plan]]* (2009)
* *[[The Spirit Indestructible]]* (2012)
* *[[The Ride]]* (2017)
* *[[7 (album Nelly Furtado)|7]]* (2024)

### Kompilácie
* *[[The Best of Nelly Furtado]]* (2010)

## Referencie

## Iné projekty

## Externé odkazy
* Oficiálna stránka


Kategória:Kanadské folkové speváčky
Kategória:Kanadské hiphopové speváčky
Kategória:Kanadské popové speváčky
Kategória:Kanadské reggae speváčky
Kategória:Kanadské R&B speváčky
Kategória:Kanadskí folkoví gitaristi
Kategória:Kanadskí hiphopoví gitaristi
Kategória:Kanadskí popoví gitaristi
Kategória:Kanadskí reggae gitaristi
Kategória:Kanadskí R&B gitaristi
Kategória:Gitaristky
Kategória:Kanadskí speváci-skladatelia
Kategória:Držitelia ceny Grammy
Kategória:Držitelia ceny Juno
Kategória:Držitelia ceny Brit Award
Kategória:Kanadské osobnosti portugalského pôvodu
Kategória:Osobnosti z Victorie (Britská Kolumbia)
Mária Anna Habsburská (1718 – 1744)

**Mária Anna Habsburská** (* 18. september 1718, Viedeň, Rakúsko – † 16. december 1744, Brusel, Belgicko) bola rakúska arcivojvodkyňa a nizozemská miestodržiteľka. Bola druhorodenou dcérou rakúskeho cisára Karola VI. a Alžbety Kristíny a mladšou sestrou neskoršej rakúskej panovníčky Márie Terézie. 

## Životopis
V roku 1725 prebehli rokovania so španielskou kráľovnou Alžbetou, podľa ktorých sa mala Mária Anna vydať za jej syna Filipa Parmského, ktorý mal vtedy len 5 rokov. Táto dohoda mala pomôcť urovnať vzájomné španielsko-rakúske vzťahy. Dohoda bola podpísaná 30. apríla 1725. Na základe nej Španielsko súhlasilo s pragmatickou sankciou z roku 1713 (podľa ktorej sa následníčkou rakúskeho trónu mala stať sestra Márie Anny, Mária Terézia) a na druhej strane sa Rakúsko vzdalo všetkých trónnych nárokov na španielsky trón. V dohode sa tiež hovorilo o invázii Španielska na Gibraltár s rakúskou pomocou. Rakúsko-španielske plány a dohodu však ukončila anglicko-španielska vojna a podpísanie Sevilskej zmluvy 9. novembra 1729.

Mária Anna sa zamilovala do Karola Alexandra (syn Leopolda I.), mladšieho brata Františka Lotrinského, manžela Márie Terézie. Jej otec však so svadbou nesúhlasil, pretože pre dcéru hľadal politicky významnejšieho manžela. Svadbu schválila až Máriina matka Alžbeta Kristína po manželovej smrti a konala sa 7. januára 1744 v augustínskom kostole.

## Nizozemská miestodržiteľka
Týždeň po svadbe boli manželia menovaní za miestodržiteľov v Rakúskom Nizozemsku, kde nahradili Máriinu tetu Máriu Alžbetu (sestra otca Márie Anny), ktorá zomrela v roku 1741 (dočasným miestodržiteľom sa po smrti Márie Alžbety stal Fridrich August von Harrach-Rohrau). Viedeň opustili 3. februára a pricestovali do Westwezelu (mesto v Rakúskom Nizozemsku).

Po dvoch mesiacoch strávených v Nizozemsku musel Karol Alexander odísť do vojny s Pruskom. Mária Anna bola v tom čase tehotná. V októbri 1744 porodila Mária Anna mŕtve dieťa. Zomrela 16. decembra toho roku na následky ťažkého a komplikovaného pôrodu. Spolu s jej dieťaťom ju pochovali v rodinnej hrobke vo Viedni. Po jej smrti sa Karol Alexander už neoženil a post miestodržitaľa zastával až do svojej smrti v roku 1780.

## Predkovia

## Iné projekty

## Zdroj
* 
*  

Kategória:Habsburgovci
Kategória:Arcivojvodkyne
Kategória:Miestodržitelia
Kategória:Osobnosti z Viedne
Kategória:Pochovaní v kapucínskej krypte vo Viedni
Martin Prusek

**Martin Prusek** (* 11. december 1975, Ostrava) je český hokejový brankár.

Účastník Majstrovstvá sveta v ľadovom hokeji 1997, 1998, 1999. Svoju premiéru v drese Česka si odohral 17. decembra 1995 v zápase proti Ruskej reprezentácii v Moskve.
*1997 **3. miesto** (Fínsko, Helsinky/Tampere) (3. brankár za Romanom Čechmánkom a Milanom Hniličkom)
*1998 **3. miesto** (Švajčiarsko, Zurrich/Bazilej) (3. brankár za Milanom Hniličkom a Romanom Čechmánkom)
*1999 **1. miesto** (Nórsko, Oslo, Hamar, Lillehammer) (3. brankár za Milanom Hniličkom a Romanom Čechmánkom)

## Hráčska kariéra
*1996/1997  HC Vítkovice                 
*1997/1998  HC Vítkovice                
*1998/1999  HC Vítkovice                
*1999/2000  HC Vítkovice                
*2000/2001  HC Vítkovice                
*2001-02  Ottawa Senators, Grand Rapids Griffins AHL    
*2002-03  Binghamton Senators AHL, Ottawa Senators             
*2003-04  Ottawa Senators             
*2004/2005  HC Vítkovice, HC Znojemští Orli    
*2005-06  Syracuse Crunch AHL, Columbus Blue Jackets       
*2006-07  SKA Petrohrad  (**Rusko**)
*2007/2008  HC Vítkovice                
*2008-09  HC Spartak Moskva (**Rusko**), Dynamo Riga (**Lotyšsko**) (Kontinentálna liga ľadového hokeja)
           

Kategória:Narodenia v 1975
Kategória:Českí hokejisti
Kategória:Českí hokejoví brankári
Kategória:Brankári v NHL
Kategória:Hráči HC Vítkovice
Kategória:Hráči Ottawa Senators
Kategória:Hráči HC Znojemští Orli
Kategória:Hráči SKA Petrohrad
Kategória:Hokejisti Spartaku Moskva
Kategória:Brankári Ottawa Senators
Kategória:Brankári Columbus Blue Jackets
Kategória:Hokejisti draftovaní klubom Ottawa Senators
Kategória:Účastníci MS v hokeji 1997
Kategória:Účastníci MS v hokeji 1998
Kategória:Účastníci MS v hokeji 1999
Kategória:Účastníci MS v hokeji 2009
MFK Dolný Kubín

**MFK Dolný Kubín** je slovenský futbalový klub sídliaci v meste Dolný Kubín. Od sezóny 2009/2010 do 2015/2016 účinkoval v druhej najvyššej mužskej futbalovej súťaži na Slovensku. Vo februári 2016 sa zo súťaže odhlásil z finančných dôvodov. V roku 2022 sa po šiestich rokoch vrátil do 2. ligy. Momentálne v ročníku 2023/2024 pôsobí v II. lige. Svoje domáce zápasy hrá na štadióne Ivana Chodáka, kde sa konalo v roku 2009 finále Slovenského superpohára medzi Slovanom a Košicami. Kapacita štadióna je 1 950 miest. V júli 2022 bolo na druholigovom zápase s Pohroním 720 divákov.

## Známi hráči a tréneri
### Hráči
* Michal Gonda
* Ivan Hvolka
* Maroš Klimpl
* Matúš Kozáčik
* Radoslav Kráľ
* František Mikuláš
* Ivan Trabalík
* Dušan Sadžakov
* Dušan Galis
* Dušan Tittel
* Marián Had
* Ladislav Pecko
* Róbert Hanko
* Róbert Korbel

### Tréneri
* Peter Zelenský
* Ľubomír Páleník
* Stanislav Smolka

## Referencie

Kategória:Slovenské futbalové kluby
Kategória:Futbalové kluby založené v 1920
Kategória:Dolný Kubín
Histón

**Históny** sú nízkomolekulové bázické proteíny, ktoré boli objavené v jadrách eukaryotických organizmov. Spolu s DNA a inými proteínmi (tzv. nehistónovými) sa podieľajú na stavbe chromatínu. 

Rozlišujeme 5 základných typov histónov, a to  H1, H2A, H2B, H3 a H4. Jednotlivé typy sa môžu vyskytovať vo viacerých subtypoch. Týchto päť druhov sa typicky vyskytuje v chromatíne mnohobunkových organizmov, ale zistilo sa, že u jednobunkových organizmov niektoré typy môžu chýbať. Na rozdiel od niektorých nehistónových proteínov históny nie sú sekvenčne špecifické, čiže nevyhľadávajú určité presné poradie dusíkatých báz.

Históny sú bohaté na aminokyseliny lyzín a arginín a ich kladným nábojom vyrovnávajú záporne nabitú nukleovú kyselinu. Väzbou na molekulu DNA spôsobujú zmenu jej terciárnej štruktúry. Osem histónových proteínov (po dva z druhov H2A, H2B, H3 a H4) tvorí oktamér, okolo ktorého sa obtáčajú 2 otočky ľavotočivej DNA za vzniku útvaru, ktorý sa nazýva nukleozóm. Histón druhu H1, ktorý má zo všetkých piatich druhov najväčšiu molekulovú hmotnosť, oddeľuje dva navzájom susediace nukleozómy.

Gény kódujúce históny sú na molekule DNA usporiadané tandemovo a mnohonásobne sa opakujú. Ako všetky proteíny, aj históny podliehajú posttranslačným úpravám. Tieto úpravy menia vlastnosti jednotlivých aminokyselín a majú tak vplyv na väzbovosť s DNA, inými histónmi, nehistónovými proteínmi a ďalšími molekulami. Najčastejšími posttranslačnými modifikáciami sú metylácia, fosforylácia, acetylácia a ubikvitinácia.

Súbor konkrétnych modifikácií určitých aminokyselín v určitých histónoch sa označuje ako epigenetický kód. Epigenetický kód ovplyvňuje štruktúru chromatínu (ako bolo spomenuté vyššie), čím ovplyvňuje génovú expresiu, teda využitie genetickej informácie. V súčasnosti sú niektoré modifikácie histónov asociované s chorobami. V roku 2004 bol v USA do praxe zavedený prvý liek fungujúci na princípoch epigenetiky - azacitidín. Ide o činidlo zabraňujúce metylácii, ktoré sa používa na liečbu myelodysplázií, t.j. chorôb krvi často predchádzajúcich vzniku rakoviny krvi.

Kategória:Bunkové jadro
Kategória:DNA-viažuce proteíny
KOVOMONT KRÁSNO

**KOVOMONT KRÁSNO, s.r.o.** je v roku 2000 založený strojársky podnik v meste Krásno nad Kysucou, presnejšie na Kysuckej ceste. Je to doteraz spolu s podnikmi Promont a.s., Komad s.r.o., ENZA s.r.o. a AIW s.r.o. jediný a doteraz najstarší strojársky zamestnávateľ v meste. Založený bol na mieste významného mestského zamestnávateľa: *Oceľové konštrukcie š.p. - závod Krásno nad Kysucou*.

## Dejiny
Na mieste súčasného Kovomontu Krásno sa nachádzal podnik *Oceľové konštrukcie š.p.*, ktorý bol po Drevine Krásno najúspešnejší zamestnávateľ v meste. Okrem tohto podniku sa tam nachádzal aj závod Radiátorka š.p., ktorý s Oceľovými konštrukciami taktiež úspešne spolupracoval. Bol postavený v roku 1947 na mieste domovej zástavby na ľavom brehu rieky Kysuca. V podniku sa vybudovali výrobne haly, sídelná budova a ubytovňa pre zamestnancov. Závod v týchto rokoch nebol veľmi známy, no jeho najúspešnejšie obdobie nastáva v 70. rokoch 20. storočia, kedy zamestnával takmer 1000 pracovníkov nielen z Krásna, ale aj z iných obcí a miest Kysúc. Závod najprv niesol názov *Oceľové konštrukcie š.p.* (od 70. rokov *Oceľové konštrukcie, š.p. - závod Krásno nad Kysucou*). Nachádzali sa na tomto mieste do odkúpenia pozemku a založenia Kovomontu Krásno v roku 2000. Závod *Oceľové konštrukcie - závod Krásno nad Kysucou* sa premiestnil ku železničnej stanici, kde v roku 2002 skrachoval. Na jeho mieste tam založili firmu FOLK plus s.r.o. Jeho majiteľom sa stal Ing. Zdenek Sedlák a jeho syn Patrik Sedlák, na ich podnet sa firma premenovala na Alu-Metal. Výrobný program firmy je zameraný na produkciu pre stavebníctvo a iné priemyselné odvetia. Realizoval stavby v Nemecku, Švajčiarsku, Ingušsku, Česku a na Slovensku, napríklad: Obchodné centrum Dubeň Žilina (Al fasáda a strešný svetlík), Rímskokatolícky kostol Jacovce (zasklené svetlíky), Obchodné centrum Polus Bratislava (nerezové zábradlia), INA Kysucké Nové Mesto (nerezové zábradlia) a iné. V Kovomonte sa vyrábajú železné tyče a iné strojárske výrobky. Okrem toho slúži aj na Predaj vyrobených výrobkov. So spoločnosťou spolupracujú mnohé spoločnosti, ako i fabriky pri skrachovanej Drevine. Kovomont Krásno, s.r.o. nie je moc významný podnik, no omnoho viac bol preslávený jeho bývalý majiteľ-podnik *Oceľové konštrukcie š.p. - závod Krásno nad Kysucou*.

(Tento článok je väčšinou o histórii Oceľových konštrukcií š.p., ktorý sa nachádzal na mieste súčasného Kovomontu Krásno, s.r.o.)

## Externé odkazy
* http://books.google.com/books?id=T84_GQAACAAJ&dq=Kr%C3%A1sno+nad+Kysucou&hl=sk&cd=3

Kategória:Krásno nad Kysucou
Kategória:Strojárske podniky na Slovensku
Nabukelevu

**Nabukelevu** je andezitovo-dacitový vulkanický komplex lávových dómov, nachádzajúci sa na juhozápadnom okraji ostrova Kadavu, patriaceho Fidži. Najvyšší bod komplexu je *Mount Washington* (805&nbsp;m), andezitový dóm. Komplex je najmladším prejavom vulkanizmu v súostroví, vek poslednej erupcie sa odhaduje len na niekoľko storočí.

## Iné projekty

## Externé odkazy
* www.volcano.si.edu - vulkanický komplex Nabukelevu na Global Volcanism Program 

Kategória:Sopky Fidži
Kategória:Lávové dómy
Jozef Ciller

**Jozef Ciller** môže byť:

* Jozef Ciller (1942) – slovenský scénograf a kostýmový výtvarník
* Jozef Ciller (1952) – slovenský hudobník, člen kapely Lojzo

Ciller, Jozef
Vlajka štátu Washington

[thumb|Vlajka štátu [Washington (štát)|Washington]]
**Vlajka štátu [[Washington (štát)|Washington]]** bola prijatá dňa 5. mája 1923. 

## Opis

Vlajka má zelený list, v ktorého strede je položená pečať štátu. Tá zobrazuje portrét prezidenta Georga Washingtona na modrom kruhovom pozadí. Okolo modrého poľa je žlté medzikružie nesúce nápis: "**The Seal of the State of Washington**" (slovensky:*Pečať štátu Washington 1889*). Zatiaľ čo pečať bola prijatá ešte pred vstupom štátu do Únie v roku 1889, vlajka bola prijatá až dňa 5. mája 1923, teda takmer tridsať rokov po vstupe. 

## Zaujímavosť

Ide o jedinú vlajku zo všetkých vlajok štátov Spojených štátov, ktorá má zelený list, a ktorá zobrazuje portrét určitého skutočného človeka - prezidenta Georga Washingtona.

## Odkazy
### Referencie


### Pozri aj

* Washington (štát)
* Pečať štátu Washington
* Vlajka Spojených štátov
* Zoznam vlajok štátov Spojených štátov

### Externé odkazy
* Flags Of The World - Washington (U.S.) 
* NETSTATE.com - The Washington State Flag 
* CIVIC HERALDRY.com - Washington (state), flag 
* Secretary of State - Washington State Flag 
* 50states.com - Washington State Flag 
* E-Reference desk - Washington State Flag  

### Zdroj

* 

Kategória:Washington (štát USA)
Washington
Kevin Andrew Lynch

**Kevin Andrew Lynch** (* 7. január 1918, Chicago, Illinois, USA – † 25. apríl 1984, Aquinnah, Massachusetts) bol americký architekt, teoretik urbanizmu a vedúca osobnosť environmentálnej urbanistickej tvorby 2. polovice 20. storočia.

Vo svojej najzásadnejšej práci *The Image of the City* sformuloval Kevin Lynch okrem základných prvkov aj nové hodnotiace kritérium mesta *imageability*.

## Životopis
Narodil sa v tretej generácii rodiny pochádzajúcej z Írska.
Študoval na Yale University ( 19351937 ) v Taliesine pod vedením Franka Lloyda Wrighta ( 19371940) a v roku 1947 absolvoval Massachusetts Institute of Technology, kde pôsobil od roku 1948 ako inštruktor a od roku  1949 ako asistent. V roku 1955 sa stal docentom a v roku 1963 profesorom na Massachusetts Institute of Technology.

Ovplyvnil oblasť urbanizmu svojimi prácami na tému teórie formy mesta, hlavne v oblasti vnímania prostredia a jeho vplyvu na proces urbanistickej tvorby. Popri teoretickej práci sa podieľal na rozsiahlej  urbanistickej a plánovacej praxi v celej rade amerických miest, napr. Boston, Dallas, Minneapolis, Los Angeles, San Diego.

## Základné prvky mesta
* *cesty* – sú to dráhy, po ktorých sa pozorovateľ pohybuje, napr. ulice, dopravné tepny, kanále, železnice
* *okraje* – lineárne prvky bez priameho využívania, napr. brehy, železničné koridory, hranice zástavby, steny 
* *oblasti* – stredné až veľké časti mesta
* *uzly* – body a strategické miesta v meste, napr. križovatky, miesta prestupov, kríženia a prosté zbiehania ciest, alebo moment, keď sa jedna štruktúra mení na druhú.
* *významné prvky* – obvykle ľahko rozlíšiteľné objekty ako budova, znamenie, obchod, hora.

## Publikované práce
* 1960 – The image of the City, vydavateľ MIT Press, Cambridge MA, český preklad K.Lynch: Obraz města: = The image of the city. Praha : BOVA POLYGON, 2004. ISBN 80-7273-094-0.
* 1962 – Site Planning, vydavateľ MIT Press, Cambridge and London MA
* 1964 – The View from the Road, spoluautori D. Appeyard a J. Meyer vydavateľ MIT Press, Cambridge and London MA
* 1972 – What Time is this Place, vydavateľ MIT Press, Cambridge and London MA
* 1976 – Managing the Sense of a Region, vydavateľ MIT Press, Cambridge and London MA
* 1977 – Growing up in Cities, vydavateľ MIT Press, Cambridge and London MA
* 1981 – A Theory of Good City Form, vydavateľ MIT Press, Cambridge and London MA
* 1984 – Wasting Away, vyšlo posmrtne, editoval M. Southworth vydavateľ MIT Press, Cambridge and London MA
* 1990 – súhrnné spracovanie odkazu Kevina Lyncha – City Sense an City Design – Writimgs and Projects of Kevin Lynch, editoval M. Southworth, vydavateľ MIT Press, Cambridge and London MA

Kompletná literárna pozostalosť je k dispozícii v knižnici Massachusetts Institute of Technology, Cambridge, Massachusetts, USA.

## Referencie


## Externé odkazy
* "Kevin Andrew Lynch, 1918-1984, Papers, 1934-1988."  at the MIT Institute Archives and Special Collections.
* The Perceptual Form of the City 

Kategória:Architekti USA
Kategória:Urbanisti
Kategória:Osobnosti USA
Kategória:Osobnosti zo Chicaga
Kategória:Absolventi MIT
Kategória:Vyučujúci na Massachusetts Institute of Technology
Soňa Kovačevičová

PhDr. **Soňa Kovačevičová**, DrSc. (* 12. december 1921, Liptovský Mikuláš - † 27. december 2009, Bratislava) bola významná slovenská etnografka.

## Život
V rokoch 1939 až 1944 študovala na Univerzite Komenského v Bratislave najprv germanistiku a romanistiku a neskôr etnografiu, archeológiu a dejiny umenia.

Po ukončení štúdií pracovala s dvoma vynútenými prestávkami, keď bola prepustená z politických dôvodov, v Národopisnom ústave Slovenskej akadémie vied.

V roku 1991 jej bola udelená Národná cena Slovenskej republiky.

## Ocenenia (výber)
* Herderova cena (Viedeň, 1982)
* Zlatá medaila Ľudovíta Štúra (Slovenská akadémia vied, 1982)
* Národná cena Slovenskej republiky za vedu (1982)
* Cena predsedu NR SR za mimoriadny prínos v oblasti humanitných vied (2008)
* Slovenská akadémia vied jej udelila titul "Významná osobnosť SAV".

## Publikované práce (výber)
* *Ľudový odev v Hornom Liptove.* Bratislava : Slovenské vydavateľstvo krásnej literatúry, 1955. 293 s. 
* *Ľudové výtvarné umenie.* Bratislava : Mestský dom osvety, 1958. 60 s. 
* [Spoluautor: Bedrich Schreiber ] *Ľudové plastiky.* Bratislava : Vydavateľstvo Slovenskej akadémie vied, 1971.  
* *Knižný drevorez v ľudovej tradícii.* Bratislava : Tatran, 1974. 218 s.
* *Vkus a kultúra ľudu.* Bratislava : Pallas , 1975. 158 s.
* *Človek tvorca : pracovné motívy Slovenska vo vyobrazeniach z 9.-18. storočia.* Bratislava : Veda, vydavateľstvo SAV, 1987. 261 s. 
* *Liptovský Svätý Mikuláš : Mesto spolkov a kultúry v rokoch 1830 - 1945.* Liptovský Mikuláš : Tranoscius, 1993. 159 s. ISBN 80-7140-022-X
* *Preskakovanie polienok.* Bratislava : Logos , 2001. 159 s. ISBN 80-88800-28-5
* *Človek a jeho svet na obrazoch od stredoveku až na prah súčasnosti.* Budmerice : Rak, 2006. 141 s. ISBN 80-85501-35-X

## Referencie

## Externé odkazy
* Soňa Kovačevičová: Vraj som iné ženy kazila

Kategória:Slovenskí etnografi
Kategória:Osobnosti z Liptovského Mikuláša
Richard Karp

**Richard Manning Karp** (* 3. január 1935, Boston, Massachusetts, USA) je americký informatik. Je známy najmä vďaka výskumu v oblasti teórie algoritmov a výpočtovej zložitosti, za ktorý dostal v roku 1985 dostal Turingovu cenu. Zaoberá sa však aj mnohými ďalšími oblasťami informatiky a operačnej analýzy, ako sú napríklad kombinatorické algoritmy alebo bioinformatika.

## Život

Richard Karp sa narodil v roku 1935 v Bostone, Massachusetts, USA ako syn Abrahama Karpa a Rose Karpovej. Mal troch mladších súrodencov: Roberta, Davida (profesor sociológie na Vysokej škole v Bostone) a Carolyn. Študoval na Harvardovej univerzite, kde v roku 1955 získal titul bakalára, v roku 1956 titul magistra a v roku 1959 titul PhD. v oblasti aplikovanej matematiky.

Po ukončení štúdií začal pracovať pre IBM vo Výskumnom centre Thomasa J. Watsona. V roku 1968 sa stal profesorom informatiky, matematiky a operačnej analýzy na Kalifornskej univerzite v Berkeley, kde, až na štvorročné obdobie pôsobenia na Washingtonskej univerzite, zotrval dodnes.

## Práca

V roku 1971, spolu s Jackom Edmondsom, objavil tzv. Edmonsov-Karpov algoritmus (často zamieňaný za Fordov-Fulkersonov algoritmus, ktorého je špeciálnym prípadom) na hľadanie maximálneho toku v sietiach. V roku 1972 publikoval významný článok v oblasti výpočtovej zložitosti, *Reducibility Among Combinatorial Problems*, v ktorom o 21 problémoch dokázal, že sú NP-úplné. V roku 1973, spoločne s Johnom Hopcroftom, publikoval Hopcroftov-Karpov algoritmus, ktorý je dodnes najefektívnejšou metódou na hľadanie maximálneho párenia v bipartitných grafoch.

V roku 1980 spolu s Richardom Liptonom dokázal tzv. Karpovu-Liptonovu vetu, významný výsledok v teórii booleovských obvodov. V roku 1987 spolu s Michaelom Oserom Rabinom objavil tzv. Rabinov-Karpov algoritmus na vyhľadávanie v texte.

V roku 1985 dostal Turingovu cenu najmä za svoju prácu v oblasti výpočtovej zložitosti a teórie algoritmov, pričom v zdôvodnení sa špeciálne zdôrazňuje jeho prínos teórii NP-úplnosti. 

## Iné projekty

## Externé odkazy
* Článok o Karpovi

Kategória:Držitelia Turingovej ceny
Kategória:Informatici USA
Kategória:Informatici židovského pôvodu
Kategória:Matematici USA
Kategória:Matematici židovského pôvodu
Kategória:Osobnosti USA židovského pôvodu
Kategória:Priekopníci informatiky
Kategória:Osobnosti z Bostonu (Massachusetts)
Mantova (mesto)

náhľad|vľavo
**Mantova** je talianske historické mesto v Lombardsku. Je sídlom rovnomennej provincie a zároveň sídlom diecézy. V roku 70 pred Kr. sa v okolí Mantovy narodil Vergilius, jeden z najznámejších občanov. Mantovu spomína aj William Shakespeare vo svojej hre Rómeo a Júlia; je to miesto, kam je Rómeo donútený utiecť do vyhnanstva z Verony pred pomstou Kapuletovcov, a aj Giuseppe Verdi v  opere Rigoletto.

Mantova má 47 630 obyvateľov. Leží na rieke Mincio asi 35 km juhozápadne od Verony. Od severu je mesto chránené tromi umelo založenými jazerami: Lago Superiore, Lago di Mezzo, Lago Inferiore.

## Osobnosti mesta
* Andrea Mantegna (* 1431 – † 1506), renesančný maliar
* Pietro Pomponazzi (* 1462 – † 1525), filozof
* Giulio Romano (* 1499 – † 1546), maliar a architekt
* Claudio Monteverdi (* 1567 – † 1643), skladateľ
* Eleonóra Gonzaga (* 1598 – † 1655), cisárovná ako manželka Ferdinanda II. 
* Eleonóra Magdaléna Gonzaga (* 1630 – † 1686), cisárovná ako manželka Ferdinanda III. 

## Partnerské mestá
*  Azuchi, Japonsko
*  Madison, USA
*  Nevers, Francúzsko
*  Oradea, Rumunsko
*  Puškin, Rusko
*  Weingarten, Bádensko-Württembersko, Nemecko

## Referencie


## Iné projekty

## Externé odkazy
* Oficiálna stránka

## Zdroj
* 

Kategória:Mestá v Lombardsku
Kategória:Lokality Svetového dedičstva v Taliansku
Karol Pagáč

kpt. **Karol Pagáč** (* 19. november 1916, Krásno nad Kysucou - † 15. september 1944, Dukla) bol slovenský učiteľ, vojnový veliteľ.

## Život
Narodil sa 19. novembra 1916 na fare v obci Krásno nad Kysucou. Jeho otec pôsobil ako staničný robotník na miestnej železničnej stanici a matka pracovala ako obuvníčka v neďalekej Čadci. Doštudoval ľudovú školu v Krásne, meštianku v Žiline a v Čadci. V roku 1936 zmaturoval na učiteľskom ústave v Modre. Po skončení štúdií odišiel pôsobiť ako učiteľ do Krásna - Kalinova, neskôr v Turzovke a vo Vysokej nad Kysucou. V škole vyučoval hru na husle a učil cudzie jazyky. V roku 1940 založil v Čadci spevokol kysuckých učiteľov. V roku 1941 narukoval do slovenskej armády a nasadili ho v rámci Rýchlej divízie na ruskú frontu. Tu spoznal všetky hrôzy vojny, likvidáciu nepohodlných osôb pre nacistickú ideológiu, čím sa vytvoril jeho svetonázor a nechuť ku všetkému, čo predstavovala agresia Nemecka v okupovaných územiach Sovietskeho zväzu.  

Na fronte sa stal pobočníkom veliteľa slovenskej posádky v Odese. Neskôr prešiel so skupinou vojakov k partizánom, v decembri 1943 mu za vojenské zásluhy v partizánskej jednotke udelili hodnosť kapitán. V máji 1944 sa stal veliteľom 5. práporu 3. brigády 1. československého armádneho zboru v ZSSR. Karol Pagáč padol pri útoku svojho oddielu samopalníkov 15. septembra 1944 na prístupoch k mestu Dukla.

Bol vyznamenaný im memoriam sovietskou medailou Za odvahu v roku 1970. Na bývalej budove Základnej školy v Krásne nad Kysucou sa nachádza dodnes jeho pamätná tabuľa. V Odese je po ňom pomenovaná škola. V knihe *Dlhá noc katakomb* (Emil Kadnár, 1972) je opísaný život Slovákov v Odese, kde pôsobil aj Karol Pagáč. Jeho meno je zvečnené aj v knihách: *Odeskí partizáni* (Juraj Červenák, 1974) a v knihe *Príbehy odvážnych* (Milan Varsik, 1979). Známy je ako jedna z vedúcich osobností rozvoja Kysúc a ako osobnosť, ktorá pôsobila na Ukrajine, v Odese a podporou hudby na Kysuciach.

## Zdroj
* Podoláková, Ľ.: *Krásno nad Kysucou : Prechádzky storočiami.*, Magma, Čadca, 2006, ISBN 80-89172-06-7.

Kategória:Narodenia v 1916
Kategória:Úmrtia v 1944
Kategória:Slovenskí pedagógovia
Kategória:Slovenské osobnosti druhej svetovej vojny
Kategória:Osobnosti z Krásna nad Kysucou
William Kahan

**William Kahan** (* 5. jún 1933, Toronto, Ontário, Kanada) je kanadský matematik a informatik, ktorý sa zaoberal predovšetkým numerickou analýzou. Je autorom štandardu IEEE 754-1985 na výpočty s pohyblivou rádovou čiarkou, ako aj Kahanovho sčítavacieho algoritmu, ktorý minimalizuje chyby, ktoré vznikajú pri počítačovom sčítavaní dlhších postupností reálnych čísel uložených vo formáte s pohyblivou rádovou čiarkou. Za svoju prácu v oblasti výpočtov s pohyblivou rádovou čiarkou dostal v roku 1989 Turingovu cenu.

Kategória:Narodenia v 1933
Kategória:Držitelia Turingovej ceny
Kategória:Kanadskí matematici
Kategória:Kanadskí informatici
Kategória:Osobnosti z Toronta
Vlajka štátu Aljaška

[thumb|Vlajka štátu [Aljaška]]
**Vlajka štátu [[Aljaška]]** bola prijatá dňa 2. mája 1927.

## Opis

Vlajka Aljašky má modrý obdlžníkový list so zlatým súhvezdím Veľký voz v žrďovej a strednej časti a zlatou Severkou v hornom cípe vlajky. Modrá farba symbolizuje nebo, more a horské jazerá. Severka polohu štátu.

## Autor

Autorom vlajky bol v roku 1927 trinásťročný chlapec Benny Benson. Narodil sa v dedine Chignik, potom vyrastal v meste Seward. V trinástich rokoch sa prihlásil so svojim návrhom do sútaže o vlajku Aljašky a zvíťazil. Za víťazný návrh vlajky dostal 1000 dolárov na školu, hodinky a výlet do Washingtonu DC. 

## Pieseň

Jedným z ďalších symbolov Aljašky súvisiacim s vlajkou je štátna pieseň "**Alaska's Flag**" (*Aljašská vlajka*), ktorú vytvorili Marie Drake a Elinor Dusenbury.

### Text

Eight stars of gold on a field of blue,
Alaska's flag, may it mean to you,
The blue of the sea, the evening sky,
The mountain lakes and the flowers nearby,

The gold of the early sourdough's dreams,
The precious gold of the hills and streams,
The brilliant stars in the northern sky,
The "Bear," the "Dipper," and shining high,

The great North Star with its steady light,
O'er land and sea a beacon bright,
Alaska's flag to Alaskans dear,
The simple flag of a last frontier.

## Odkazy
### Referencie


### Pozri aj

* Aljaška
* Pečať štátu Aljaška
* Vlajka Spojených štátov
* Zoznam vlajok štátov Spojených štátov

### Externé odkazy
* Flags Of The World - Alaska (U.S.) 
* NETSTATE.com - The Alaska State Flag 
* CIVIC HERALDRY.com - Alaska, flag 
* State symbols USA - Alaska State Flag  
* 50states.com - Alaska State Flag 
* E-Reference desk - Alaska State Flag  

## Zdroj
* 

Kategória:Aljaška
Aljaška
Sľub vernosti

[thumb|[Vlajka Spojených štátov]]

**Sľub vernosti** alebo **prísaha vernosti** **[[Vlajka Spojených štátov|vlajke Spojených štátov amerických]]** (anglicky: *The Pledge of Allegiance to the flag of the United States of America*) je prísahou lojality Američanov svojej krajine. Pôvodný text napísal Francis Bellamy už v roku 1832. So sľubom sa možno stretnúť na mnohých rôznych verejných akciách, v niektorých štátoch recitujú sľub vlajke študenti a učitelia základných a stredných škôl každé ráno (napr. v štáte New York).

Počas recitácie prísahy je nutné stáť v pozore s pravou rukou na srdci. Civilisti stoja s obnaženou hlavou čelom k vlajke. Uniformované osoby sľub nerecitujú, iba salutujú.

## Text prísahy

Súčasný text prísahy vernosti používaný od roku 1954:

## Historický vývoj textu
[thumb|Študenti recitujú sľub vernosti ([1899)]]

* Text prísahy v roku 1892:

*“I pledge allegiance to my flag and the republic for which it stands: one nation indivisible with liberty and justice for all.”*

* Text prísahy v rokoch 1892 – 1923:

*"I pledge allegiance to my flag and to the republic for which it stands: one nation indivisible with liberty and justice for all."*

* Text prísahy v rokoch 1923 – 1924:

*"I pledge allegiance to the flag of the United States and to the republic for which it stands: one nation indivisible with liberty and justice for all."*

* Text prísahy v rokoch 1924 – 1954:

*"I pledge allegiance to the flag of the United States of America, and to the republic for which it stands: one nation indivisible with liberty and justice for all."*

* Súčasný text prísahy od roku 1954:

*"I pledge allegiance to the flag of the United States of America and to the republic for which it stands: one nation under God, indivisible, with liberty and justice for all."*

## Referencie


## Pozri aj
* Spojené štáty americké
* Vlajka Spojených štátov

## Externé odkazy
* The original Pledge of Allegiance 
* THE PLEDGE OF ALLEGIANCE 
* US history - The Pledge of Allegiance 
* The Pledge of Allegiance 

## Zdroj
* 

Kategória:Štátne symboly USA
Mladen Grdović

**Mladen Grdović** (* 28. júl 1958, Zadar) je chorvátsky spevák a hudobný skladateľ. 

## Diskografia
* 1994 - *Nedjelja popodne*
* 1996 - *Nije u Šoldima sve - Mladen i [[Bepo Matešić|Bepo]]* - Croatia Records 5783909 EAN 3 850125 075776, CD
* 1997 - *18 Zlatnih Hitova* - 
* 1998 - *Za sva vrimena, Mix hitova* - 
* 1999 - *Vitar nek puše* -
* 2000 - *Kada se ljubav u vino pretvori* - 
* 2002 - *I za dušu i za tilo* - 
* 2003 - *Evo mene moji ljudi* - 
* 2004 - *20 Hitova*  - 
* 2006 - *E, da mi je vratit vrime* -  
* 2007 - *Zlatna kolekcija* - Croatia Records 5734673 EAN 3 850125 734673, 2CD
* 2008 - *Da te nima* - Croatia Records 5783909 EAN 3 850125 783909, CD
* 2009 - *Dobro jutro ti, more* - Croatia Records 5783909 EAN 3 850125 874263, CD

## Referencie


## Externé odkazy
*  Diskografija.com
* Discogs.com
* Mladen Grdović oslávil 30 rokov kariéry - ezadar.hr chorvátsky

Kategória:Chorvátski popoví speváci
Kategória:Chorvátski skladatelia modernej hudby
Kategória:Chorvátski speváci-skladatelia
Kategória:Juhoslovanskí popoví speváci
Kategória:Juhoslovanskí speváci-skladatelia
Kategória:Juhoslovanskí skladatelia modernej hudby
Kategória:Osobnosti zo Zadaru
Jozef Gábriš

**Jozef Gábriš** (* 25. jún 1933, Bratislava – † 18. apríl 1994, Bratislava) bol slovenský letecký modelár. 

Patril medzi najznámejších a najúspešnejších leteckých modelárov bývalého Česko-Slovenska. Pôsobil vo viacerých kategóriách leteckých modelov, ale najúspešnejší bol v kategórii upútaných akrobatických modelov (F2B)  .
V tejto kategórii získal prvý titul majstra sveta už v roku 1958 v Belgicku, na svojom vôbec prvom medzinárodnom vystúpení v tejto kategórii. Ako vtedy napísal časopis Modelář: *"Doslova ohromil svojim výkonom zbor medzinárodných rozhodcov"*. Potom o osem rokov neskôr, na leteckej základni RAF, vo Swinderby, získal svoj druhý titul majstra sveta. V roku 1968 si tento úspech zopakoval - vo fínskych Helsinkách získal tretí titul majstra sveta. Štvrtý titul mu ušiel "len o palec" v roku 1972.

## Chronológia úspechov
### Majstrovstvá sveta
* 1. titul majstra sveta získal v roku 1958, Brusel – Belgicko
* 2. titul majstra sveta získal v roku 1966, Swinderby – Spojené kráľovstvo
* 3. titul majstra sveta získal v roku 1968, Helsinki – Fínsko
* 3. miesto - 1970, Genk – Belgicko
* 2. miesto - 1972, Helsinki – Fínsko

### Majstrovstvá Európy
* 2. miesto, Genk – Belgicko, 1969
* Majster Európy, Pécs – Maďarsko, 1971

Jeho najúspešnejším a dnes vlastne legendárnym modelom, bol model Super Master, ktorý sa stal základom pre celý rad podobne konštrukčne riešených modelov ďalších pilotov. Jeho pohon zabezpečoval tak isto v tej dobe legendárny motor česko-slovenskej výroby - MVVS 5,6A.

## Referencie

## Externé odkazy
Jozef Gábriš a jeho legendárny Super Master

Kategória:Slovenskí modelári
Kategória:Osobnosti z Bratislavy
Pedagogická fakulta Univerzity Komenského

**Pedagogická fakulta Univerzity Komenského** môže byť:
*od roku 1959: Pedagogická fakulta Univerzity Komenského v Bratislave
*Pedagogická fakulta Univerzity Komenského (19461953)
Timothy Creamer

**Timothy John Creamer** (* 15. november 1959, Fort Huachuca, Arizona, USA) bol pôvodne letec armády USA, od júna 1998 je americkým astronautom, členom oddielu kozmonautov NASA. Ako člen Expedície 22 a 23 na Medzinárodnej vesmírnej stanici (ISS) odštartoval 20. decembra 2009 do kozmu na palube Sojuzu TMA-17.

## Život

### Vojak
Narodil sa vo Fort Huachuca v Arizone. Detstvo prežil v meste Upper Marlboro v Marylande, roku 1978 ukončil strednú školu v blízkom Forestville. Roku 1982 získal bakalársky titul z chémie na Loyola College v Baltimore. Potom slúžil v armáde. Roku 1992 získal magisterský titul z fyziky na *[[Massachusetts Institute of Technology]]*. Slúžil v kozmickom veliteľstve armády USA (*Army Space Command*) v Houstone. Od roku 1995 bol preložený do Johnsonovho vesmírneho strediska stále v Houstone, tu bol vedúcim skupiny testujúcej vybavenie Space Shuttle pred štartom.

### Astronaut
Neúspešne sa prihlásil sa do 15. a 16. náboru astronautov NASA v rokoch 1995 a 1996. Úspech slávil až na tretíkrát, v 17. nábore prebiehajúcom v rokoch 19971998. Astronautom sa stal 4. júna 1998. Absolvoval všeobecnú kozmickú prípravu a získal kvalifikáciu letový špecialista.

Po ukončení základného výcviku naďalej pracoval v houstonskom stredisku NASA. Do posádky bol prvýkrát zaradený v februári 2007, kedy sa stal náhradníkom Timothyho Kopru, ktorý mal odštartovať na ISS v januári 2009 pri lete STS-127. Let STS-127 bol nakoniec odložený na júl 2009.

V septembri 2008 bolo oficiálne potvrdené vymenovanie Creamera do Expedície 22 so štartom na lodi Sojuz TMA-17. K stanici odštartoval s kolegami Olegom Kotovom a Sóičim Nogučim 20. decembra 2009. Po 163 dňoch pobytu vo vesmíre sa na palube rovnakého Sojuzu vrátil na Zem. Kvôli pristátiu musela stanica ISS upraviť svoju výšku a klesnúť o  nižšie. Pristávací modul sa dotkol kazašskej stepi 2. júna 2010 o 3:25 UTC.

Je rozvedený, s bývalou manželkou Margaret E. Hammerovou má dvoch synov.

## Referencie

## Iné projekty

## Externé odkazy
*  Oficiálna biografia NASA
* Životopis na stránkach Spacefacts.de

## Zdroj

Kategória:Osobnosti z Arizony
Kategória:Kozmonauti USA
Kategória:Osobnosti NASA
Kategória:Vyučujúci na United States Military Academy
Kategória:Absolventi United States Army Command and General Staff College
Kategória:Absolventi MIT
Maxim Viktorovič Surajev

**Maxim Viktorovič Surajev** (; * 24. máj 1972, Čeľabinsk) je bývalý ruský kozmonaut, v rokoch 1997 až 2016 bol aktívnym členom oddielu kozmonautov CPK. Ku svojmu prvému kozmickému letu na Medzinárodnú vesmírnu stanicu (ISS) odštartoval 30. septembra 2009 a vo vesmíre strávil takmer 170 dní. 

28. mája 2014 letel na ISS po druhýkrát v rámci Expedícií 40/41. Od roku 2016 je poslancom Štátnej dumy Federálneho zhromaždenia Ruskej federácie za stranu Jednotné Rusko.

## Život
### Mladosť
Maxim Surajev pochádza z Čeľabinska, po strednej škole študoval na Kačinskej vojenskej vysokej leteckej škole, absolvoval ju v roku 1994. Roku 1997 získal druhý diplom, tentoraz na Žukovského vojenskej leteckej inžinierskej akadémii. 

### Kozmonaut
Po skončení štúdia bol 24. júna 1997 zaradený do oddielu kozmonautov CPK, nezvyčajne ešte pred odporúčaním Štátnej medzirezortnej komisie, ktoré získal 28. júna 1997. Absolvoval dvojročnú všeobecnú kozmickú prípravu a 1. decembra 1999 získal kvalifikáciu skúšobný kozmonaut.  

Od januára 2000 bol zaradený medzi kozmonautov pripravujúcich sa na lety na Medzinárodnú vesmírnu stanicu (ISS). V júli 2005 sa stal členom skupiny 15/16/17, z ktorej mali byť zostavené posádky Expedície 15 až 17. V máji 2006 bol menovaný do záložnej posádky Expedície 17 (odštartovala v apríli 2008). Paralelne bol v auguste 2007 predbežne zaradený do záložnej posádky Expedície 19 (odštartovala v marci 2009). Od júla 2008 sa pripravoval na svoj prvý let v posádke Expedície 21. 

Súčasne s kozmonautickým výcvikom do roku 2007 študoval právo na Ruskej akadémii štátnej služby.  

Do kozmu k prvému letu odštartoval 30. septembra 2009 na palube lode Sojuz TMA-16 spolu s kolegom z Expedícia 21 Jeffrey Williamsom a vesmírnym turistom Guyom Laliberté. Po obvyklom dvojdňovom lete sa Sojuz spojil s ISS.  

Maxim Surajev je ženatý, má dve dcéry.

## Referencie

## Iné projekty

## Zdroje
* 
* Blog Maxima Surajeva o jeho kozmickom lete 

Kategória:Ruskí kozmonauti
Kategória:Ruskí letci
Kategória:Osobnosti z Čeľabinska
Alan Kay

**Alan Curtis Kay** (* 17. máj 1940, Springfield, Massachusetts, USA) je americký informatik. Je známy najmä vďaka priekopníckej práci v oblasti objektovo orientovaného programovania a GUI využívajúcich okná. Bol jedným zo spolutvorcov programovacieho jazyka Smalltalk. Za svoju prácu v oblasti objektovo orientovaného programovania dostal v roku 2003 Turingovu cenu.

## Iné projekty

Kategória:Informatici USA
Kategória:Programátori USA
Kategória:Priekopníci informatiky
Kategória:Tvorcovia programovacích jazykov
Kategória:Držitelia Turingovej ceny
Kategória:Nositelia ACM Software System Award
Kategória:Osobnosti zo Springfieldu (Massachusetts)